Aftreegeld: Let op hierna | Netwerk24
Deur Samuel Rossouw 19 September 2020 06:00
Daar is 'n foutiewe opvatting dat die toewysing van aftreevoordele ná die belegger se dood geheel en al volgens sy/haar diskresie gebeur.
Die Raad van Trustees van die spesifieke fonds is verantwoordelik vir die bestuur van die fonds.
In die besluit oor die uitkering van geld by afsterwe, kan hulle begunstigde-klousules teenstaan:
Met afsterwe sal die fondswaarde in 'n persoon se lewende annuïteit betaalbaar wees aan sy benoemde begunstigdes sonder inspraak van trustees. Hierdie begunstigde het die opsie om weer 'n lewende annuïteit te neem (met geen belasting-implikasies nie) of 'n volle onttrekking te doen (belasbaar) of self 'n kombinasie van die twee opsies.
Jy het nie die finale sê oor wie jou aftreegeld erf nie - die trustees van jou aftreefonds moet wette oor afhanklikes nakom. Foto: Unsplash en Grafika24
In die afwesigheid van 'n sekondêre begunstigde sal die geld outomaties uitbetaal word aan die oorledene se boedel.
Die nadeel van bogenoemde scenario is dat inkomstebelasting betaal word teen 'n koers van 36% op alle bedrae bo R1 050 000.
Die waarde van enige lewende annuïteit val buite die boedel vir boedelbelastingdoeleindes. Dit mag dus as vanselfsprekend aanvaar word dat dit ook buite die boedel sal val vir die berekening van 'n aanwas-eis in 'n egskeiding.
In 'n baie onlangse hofuitspraak (Montanari vs. Montanari van Mei 2020) het die appèlhof egter bevind dat die annuïteitsinkomste wél ingesluit kan word by die berekening van 'n aanwas-eis tydens egskeiding.
Die rede is dat die eiser 'n gevestigde reg het op die opbrengs en inkomste van die lewende annuïteit. Die kapitaal kan egter wel nie verdeel word soos by annuïteitsfondse nie en 'n gekapitaliseerde waarde sal bereken moet word op grond van die toekomstige inkomste wat dan op een of ander manier verdeel moet word.
Hierdie uitspraak hou uit die aard van die saak 'n groot implikasie in vir persone wat reeds afgetree het en waar die grootste gedeelte van hul geld in 'n lewende annuïteit is. Ons weet almal dat 'n egskeiding 'n gewigtige en ongemaklike saak is, maar iemand wat hierdie skuif al geruime tyd beplan, moet dalk net weer die opsies heroorweeg.
Maak seker dat 'n sekondêre begunstigde aangestel word op jou lewende annuïteite. As die oorspronklike begunstigde nie meer die geld kan ontvang nie, sal die lewende annuïteit as kontant in die boedel uitbetaal en die Suid-Afrikaanse Inkomstediens kan dalk ook 'n meevaller in die vorm van boedelbelasting ontvang.
Dit is die soort aspekte waarmee die meeste van ons gelukkig relatief min te doen kry, maar indien jou beplanning nie hier voldoende is nie, kan jou geliefdes dalk net aan die kortste ent trek.
Meer oor: Pensioenfonds | Aftreegeld | Aftrede | Boedelbeplanning | Boedel | Boedelbelasting | Egskeiding | Finansiële Beplanning | Annuïteite